




LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2017 M. KOVO 1 D. NUTARIMO 
NR. 149 „DĖL LIETUVOS RESPUBLIKOS MOKSLO IR STUDIJŲ ĮSTATYMO ĮGYVENDINIMO“ PAKEITIMO

2022 m. gegužės 11 d. Nr. 498
Vilnius


Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2017 m. kovo 1 d. nutarimą Nr. 149 „Dėl Lietuvos Respublikos mokslo ir studijų įstatymo įgyvendinimo“:
. Pakeisti 3.20 papunktį ir jį išdėstyti taip:
„. Paramos skyrimo prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos aprašą.“
. Pakeisti nurodytu nutarimu patvirtintą Paramos skyrimo pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos aprašą ir jį išdėstyti nauja redakcija (pridedama).
. Nustatyti, kad:
. 2023 m. sausio 1 d. įsigalioja tokia šiuo nutarimu patvirtinto Paramos skyrimo prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos aprašo 5.3 papunkčio redakcija:
„. pedagoginių profesinių studijų studentams, priimtiems į aukštąsias mokyklas per bendrąjį priėmimą ir sudariusiems sutartį dėl įsidarbinimo.“
. Paramos skyrimo prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos aprašo nuostatos taikomos asmenims, priimtiems studijuoti po šio nutarimo įsigaliojimo.
. Studentams, priimtiems į pirmosios pakopos pedagogikos krypties studijų programas, kurias baigus suteikiama pedagogo kvalifikacija, pirmosios pakopos ne pedagogikos krypties studijų programas, greta studijuojantiems pedagogikos studijų modulį, ir pedagoginių profesinių studijų programas iki šio nutarimo įsigaliojimo, parama teikiama pagal iki šio nutarimo įsigaliojimo galiojusią tvarką, išskyrus tikslinę išmoką, kurią gali gauti asmenys, priimti iki šio nutarimo įsigaliojimo ir atitinkantys Paramos skyrimo prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos apraše nustatytas sąlygas.

. Paramos skyrimo prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija, studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį, ir pedagoginių profesinių studijų programų studentams tvarkos aprašas (toliau – Aprašas) reglamentuoja paramos prioritetines specializacijas studijuojantiems pirmosios pakopos pedagogikos krypties studijų programų, kurias baigus suteikiama pedagogo kvalifikacija (toliau – pirmosios pakopos pedagogikos studijos), studentams, pirmosios pakopos ne pedagogikos krypties studijų programų studentams, greta studijuojantiems pedagogikos studijų modulį (toliau – pedagoginės gretutinės studijos), ir pedagoginių profesinių studijų programų (toliau – pedagoginės profesinės studijos) studentams (toliau – parama) rūšis ir dydžius, paramos skyrimo ir administravimo tvarką.   
. Apraše vartojamos sąvokos atitinka Lietuvos Respublikos mokslo ir studijų įstatyme vartojamas sąvokas.
. Paramos rūšys: 
. prioritetinė parama, kurios dydis yra 6,5 bazinės socialinės išmokos dydžių per mėnesį;
. tikslinė išmoka, kurios dydis yra 11 bazinės socialinės išmokos dydžių per mėnesį.
. Prioritetinė parama gali būti skiriama Lietuvos aukštosiose mokyklose (toliau – aukštosios mokyklos) valstybės finansuojamose studijų vietose studijuojantiems:
. pirmosios pakopos pedagogikos studijų studentams;   
. pedagoginių gretutinių studijų studentams. 
. Tikslinė išmoka gali būti skiriama valstybės finansuojamose ar valstybės nefinansuojamose studijų vietose studijuojantiems:
. pirmosios pakopos pedagogikos studijų studentams, kurie studijuoja paskutiniame studijų kurse ir yra sudarę sutartis su savivaldybe ir (ar) savivaldybės mokykla ar valstybine mokykla ir jose įsipareigoję baigę studijas dirbti pagal įgytą aukštojo mokslo kvalifikaciją ne trumpiau kaip 3 metus per 5 metų laikotarpį ne mažiau kaip 0,7 etato (toliau – sutartis dėl įsidarbinimo);
. pedagoginių gretutinių studijų studentams, studijuojantiems paskutiniame pedagoginių gretutinių studijų kurse ir sudariusiems sutartį dėl įsidarbinimo;  
. pedagoginių profesinių studijų studentams, sudariusiems sutartį dėl įsidarbinimo.
. Lietuvos Respublikos švietimo, mokslo ir sporto ministras: 
. atsižvelgęs į poreikį parengti tam tikrų dalykų mokytojus, 4 metų laikotarpiui tvirtina ir prireikus keičia paramos prioritetus, pagal kuriuos studijuojantiems asmenims gali būti skiriama parama (toliau – prioritetinės specializacijos):
. pirmosios pakopos pedagogikos studijoms – pagal studijų programas, specializacijas ir (arba) specializacijų grupes;
. pedagoginėms gretutinėms ir pedagoginėms profesinėms studijoms – pagal ugdomąjį dalyką ar dalykų grupes; 
. atsižvelgęs į valstybės finansines galimybes ir tam tikrų dalykų mokytojų poreikį, kasmet iki gegužės 15 dienos tvirtina atitinkamais metais priimamų į aukštąsias mokyklas pirmosios pakopos pedagogikos studijų studentų ir pedagoginių gretutinių studijų studentų, kuriems gali būti skiriama prioritetinė parama, skaičių pagal prioritetines specializacijas ir aukštąsias mokyklas (toliau – studentų, kuriems skiriama prioritetinė parama, skaičius). Studentų, kuriems skiriama prioritetinė parama, skaičius aukštosioms mokykloms paskirstomas proporcingai preliminariam aukštajai mokyklai pedagogikos studijų krypčiai skiriamų valstybės finansuojamų studijų vietų skaičiui.
. Pasibaigus bendrajam priėmimui į aukštąsias mokyklas, studentų, kuriems skiriama prioritetinė parama, skaičius gali būti tikslinamas, atsižvelgiant į priėmimo į aukštąsias mokyklas rezultatus.
. Paramą administruoja Valstybinis studijų fondas (toliau – Fondas).
. Parama neskiriama, o paskirtos paramos mokėjimas nutraukiamas, jei pirmosios pakopos pedagogikos studijų, pedagoginių profesinių studijų ar pedagoginių gretutinių studijų studentas:
. nutraukia studijas arba yra pašalinamas iš aukštosios mokyklos;
. yra perkeltas iš valstybės finansuojamos studijų vietos į valstybės nefinansuojamą studijų vietą (taikoma prioritetinės paramos gavėjams);
. yra įvykdęs studijų programos reikalavimus, tačiau jam atidėtas baigiamojo darbo gynimas ar baigiamojo egzamino laikymas;
. pakeitė pirmosios pakopos pedagogikos studijų, pedagoginių profesinių studijų programą arba studijų programos specializaciją ar ne pedagogikos krypties studijų programą ir naujoji studijų programa ar specializacija nepatenka tarp prioritetinių specializacijų; 
. turi vieną ar daugiau akademinių skolų.
. Prioritetinės paramos mokėjimas nutraukiamas, jei studentui paskiriama tikslinė išmoka. 
. Paramos mokėjimas sustabdomas, jei pirmosios pakopos pedagogikos studijų, pedagoginių profesinių studijų ar pedagoginių gretutinių studijų studentas yra išėjęs akademinių atostogų.
. Studentui, vienu metu studijuojančiam pagal kelias pirmosios pakopos pedagoginių studijų, pedagoginių gretutinių studijų, pedagoginių profesinių studijų programas, parama skiriama tik vienoms studijoms.  
. Parama mokama pagal stojimo metu pasirinktą studijų formą ir jos trukmę, tačiau ne ilgiau kaip iki studento studijų pabaigos. 
. Prašymą skirti paramą (toliau – prašymas) pagal Fondo direktoriaus nustatytą formą studentas Fondui teikia elektroniniu būdu per Fondo informacinę sistemą. Pildančio prašymą studento tapatybė nustatoma naudojantis Valstybės informacinių išteklių sąveikumo platformos asmens tapatybės nustatymo elektroninėje erdvėje paslauga. Išimtiniais atvejais, jei asmens tapatybės neįmanoma nustatyti naudojantis nurodyta paslauga ir dėl to studentas negali pateikti prašymo, studentas iki prašymo pateikimo termino pabaigos turi atvykti į Fondą ir:  
. pateikti asmens tapatybę patvirtinantį dokumentą, kuris, įsitikinus asmens tapatybe, grąžinamas asmeniui;
. įstaigoje per Fondo informacinę sistemą užpildyti prašymą. 
. Prašymo pildymo ir pateikimo Fondui tvarka skelbiama Fondo interneto svetainėje.
. Prašyme studentas pateikia šiuos savo asmens duomenis: vardą, pavardę, asmens kodą (jeigu jo neturi – gimimo datą), elektroninio pašto adresą, studento mokėjimo sąskaitos, į kurią turėtų būti pervedama parama, numerį ir kredito įstaigos pavadinimą. Pedagoginių gretutinių studijų studentas, teikdamas prašymą tikslinei išmokai gauti, jame papildomai nurodo aukštosios mokyklos pavadinimą ir gretutinių studijų modulio pavadinimą.
. Pateikdamas prašymą, studentas patvirtina, kad visi jo prašyme nurodyti duomenys yra teisingi ir nėra aplinkybių, dėl kurių jis negalėtų gauti paramos. 
. Visą informaciją, susijusią su paramos administravimu, Fondas teikia studentams elektroniniu paštu, o aukštosioms mokykloms – elektroniniu paštu arba per Nacionalinę elektroninių siuntų pristatymo, naudojant pašto tinklą, informacinę sistemą.

. Pirmosios pakopos pedagogikos studijų studentų ir pedagoginių gretutinių studijų studentų, kurie turi teisę gauti prioritetinę paramą, atranką vykdo aukštosios mokyklos. 
. Prioritetinei paramai gauti, neviršijant studentų, kuriems skiriama prioritetinė parama, skaičiaus, atrenkami einamaisiais studijų metais į aukštąsias mokyklas priimti: 
. pirmosios pakopos pedagogikos studijų studentai, surinkę aukščiausius konkursinius balus pagal stojančiųjų į pirmosios pakopos ir vientisųjų studijų valstybės finansuojamas studijų vietas konkursinę eilę. Jeigu 2 ar daugiau studentų surinko vienodus konkursinius balus, studentas, kuriam siūloma skirti prioritetinę paramą, atrenkamas aukštosios mokyklos nustatyta tvarka;
. pedagoginių gretutinių studijų studentai, kurių paskutinio vertinamojo laikotarpio studijų rezultatų vidurkis yra geriausias. Jeigu 2 ar daugiau studentų vidurkis yra vienodas, studentas, kuriam siūloma skirti prioritetinę paramą, atrenkamas aukštosios mokyklos nustatyta tvarka.
. Aukštosios mokyklos per 15 darbo dienų nuo einamųjų studijų metų rudens semestro pradžios pagal Fondo patvirtintą formą pateikia Fondui pirmosios pakopos pedagogikos studijų studentų ir pedagoginių gretutinių studijų studentų, kuriems siūloma skirti prioritetinę paramą, sąrašus (toliau – studentų sąrašai). 
. Studentų sąraše nurodoma: studento vardas, pavardė, asmens kodas (jeigu jo neturi, – gimimo data) ir elektroninio pašto adresas. Pedagoginių gretutinių studijų atveju studentų sąraše papildomai pateikiamas patvirtinimas, kad studentas studijuoja pedagoginių gretutinių studijų modulį, studijuoja valstybės finansuojamoje studijų vietoje, nėra išėjęs akademinių atostogų ir neturi akademinių skolų, nurodoma specializacija, studijų gretutinėse studijose pradžios ir numatomos pabaigos datos.
. Fondas per 15 darbo dienų nuo studentų sąrašų pateikimo termino pabaigos ar Aprašo 25 punkte nurodytos informacijos gavimo dienos patikrina studentų duomenis Studentų registre ir studentus, kuriems prioritetinė parama pagal Aprašo nuostatas gali būti paskirta, informuoja apie siūlomą skirti prioritetinę paramą. Studentui pranešama, kad per 15 darbo dienų nuo pranešimo išsiuntimo dienos jis privalo pateikti prašymą, nurodoma prašymo teikimo tvarka, taip pat pateikiama informacija apie studento asmens duomenų tvarkymą Fonde.
. Studentas, kuris Aprašo 23 punkte nustatytu terminu nepateikė Fondui prašymo dėl nepriklausančių nuo jo aplinkybių (ligos, techninės klaidos ar kitų objektyvių aplinkybių), gali jį pateikti per 5 darbo dienas nuo prašymų teikimo termino pabaigos. Pasibaigus šiam terminui prašymų nepateikusiems studentams prioritetinė parama neskiriama. 
. Apie studentus, kurie nepateikė prašymo per Aprašo 23 ir 24 punktuose nustatytą terminą, ir studentus, kuriems einamojo studijų semestro metu Aprašo nustatyta tvarka prioritetinės paramos mokėjimas nutraukiamas, Fondas informuoja aukštąsias mokyklas per 5 darbo dienas nuo einamojo studijų semestro pabaigos. Aukštoji mokykla per 10 darbo dienų nuo informacijos iš Fondo gavimo atrenka ir pateikia Fondui Aprašo 22 punkte nurodytą informaciją apie kitus pirmosios pakopos pedagogikos studijų ar pedagoginių gretutinių studijų studentus, kuriems siūlo skirti prioritetinę paramą. Pirmosios pakopos pedagogikos studijų ar pedagoginių gretutinių studijų studentai, kuriems siūloma skirti prioritetinę paramą, atrenkami pagal praėjusio semestro studijų rezultatų vidurkį.
. Per 5 darbo dienas nuo prašymų priėmimo termino pabaigos Fondo direktorius, priima sprendimą dėl prioritetinės paramos skyrimo arba neskyrimo. 
. Fondas per 2 darbo dienas nuo Fondo direktoriaus sprendimo dėl prioritetinės paramos skyrimo arba neskyrimo priėmimo dienos informuoja studentus apie sprendimą skirti arba neskirti jiems prioritetinę paramą, taip pat aukštąsias mokyklas apie jų studentams paskirtą prioritetinę paramą.
. Prioritetinė parama mokama iki studento studijų pabaigos, įskaitant semestrų sesijų ir atostogų laikotarpius, išskyrus atvejus, kai prioritetinės paramos mokėjimas nutraukiamas ar sustabdomas dėl Aprašo 9–11 punktuose nurodytų aplinkybių. Aprašo 25 punkte nurodytais atvejais prioritetinė parama studentui skiriama nuo semestro, kurį aukštoji mokykla pateikė Fondui informaciją apie studentus, pradžios. 
. Jei asmens studijos ar studijų semestras prasideda po einamojo mėnesio 15 dienos arba baigiasi iki einamojo mėnesio 15 dienos, prioritetinė parama už tą mėnesį nemokama.
. Prioritetinė parama mokama vieną kartą už vieną studijų laikotarpį vienoje studijų pakopoje. Jei studentas pakartotinai studijuoja pagal tos pačios studijų pakopos studijų programą tame pačiame semestre, prioritetinė parama jam nemokama tiek mėnesių, kiek jis gavo prioritetinę paramą tą semestrą ankstesnių studijų metu.
. Prioritetinę paramą Fondas kas mėnesį perveda į studento prašyme nurodytą studento mokėjimo sąskaitą. Už einamąjį mėnesį prioritetinė parama išmokama iki mėnesio 28 dienos įskaitytinai. Už pirmuosius laikotarpio, kuriam paskiriama prioritetinė parama, mėnesius prioritetinė parama išmokama per 5 darbo dienas nuo sprendimo dėl jos skyrimo priėmimo. 
. Jei Aprašo 9 punkte nustatytos aplinkybės atsiranda iki einamojo mėnesio 15 dienos, prioritetinė parama už einamąjį mėnesį išmokama, jei po einamojo mėnesio 15 dienos, – prioritetinė parama už einamąjį mėnesį neišmokama.
. Paramos mokėjimas sustabdomas studentui išėjus akademinių atostogų ir atnaujinamas iš jų grįžus. Jei studentas išėjo akademinių atostogų iki einamojo mėnesio 15 dienos, prioritetinės paramos mokėjimas stabdomas nuo einamojo mėnesio. Jei studentas grįžta iš akademinių atostogų iki einamojo mėnesio 15 dienos, prioritetinės paramos mokėjimas atnaujinamas nuo einamojo mėnesio. Jeigu studentas grįžta iš akademinių atostogų po einamojo mėnesio 15 dienos, prioritetinės paramos mokėjimas jam atnaujinamas nuo kito mėnesio. 
. Atsiradus ar paaiškėjus Aprašo 9 ir 11 punktuose (pirmosios pakopos pedagogikos studijų studentų atveju Aprašo 9.2–9.5 papunkčiuose) nurodytoms aplinkybėms, aukštoji mokykla privalo apie jas informuoti Fondą per 3 darbo dienas nuo tokios aplinkybės atsiradimo ar paaiškėjimo dienos. Informuodama Fondą, aukštoji mokykla nurodo studento vardą, pavardę, aplinkybę, jos atsiradimo pagrindą bei datą.

. Pirmosios pakopos pedagogikos studijų ir pedagoginių gretutinių studijų studentams tikslinė išmoka skiriama nuo paskutinio studijų programos kurso pradžios iki studijų pabaigos, įskaitant sesijų ir atostogų laikotarpius, išskyrus atvejus, kai tikslinės išmokos mokėjimas nutraukiamas ar sustabdomas dėl Aprašo 9 ir 11 punktuose nurodytų aplinkybių. 
. Pedagoginių profesinių studijų studentams tikslinė išmoka skiriama visam studijų laikotarpiui, įskaitant sesijų ir atostogų laikotarpius, išskyrus atvejus, kai tikslinės išmokos mokėjimas nutraukiamas ar sustabdomas dėl Aprašo 9 ir 11 punktuose nurodytų aplinkybių.
. Tikslinė išmoka asmeniui gali būti skirta ne daugiau kaip vieną kartą. 
. Pagrindinis prašymų tikslinėms išmokoms gauti priėmimas vykdomas einamųjų metų rugsėjo 1 d. – rugsėjo 30 d. 
. Papildomas prašymų tikslinei išmokai gauti priėmimas vykdomas einamųjų metų spalio 5 d. – spalio 25 d. 
. Studentas, norėdamas gauti tikslinę išmoką, prašymų tikslinei išmokai gauti priėmimo laikotarpiu privalo Fondui pateikti prašymą. Kartu su prašymu tikslinei išmokai gauti studentas privalo Fondui pateikti sutarties dėl įsidarbinimo kopiją.  
. Sutartyje dėl įsidarbinimo privalo būti nurodytos abi šios sąlygos: 
. savivaldybės ir (ar) savivaldybės mokyklos ar valstybinės mokyklos įsipareigojimas po asmens studijų baigimo užtikrinti asmeniui darbo vietą pagal įgytą prioritetinę specializaciją, kuriai reikalinga pedagogo kvalifikacija, ne mažiau kaip 0,7 etato ir ne trumpiau kaip 3 metams. Tinkama darbo vieta laikoma darbo vieta Lietuvos Respublikoje veikiančioje valstybinėje mokykloje (mokykloje, kurios savininkė arba viena iš dalininkų yra valstybė) arba savivaldybės mokykloje (mokykloje, kurios savininkė arba viena iš dalininkų yra savivaldybė (kai valstybė nedalyvauja dalininkės teisėmis) (toliau – mokykla); 
. studento įsipareigojimas po studijų baigimo įsidarbinti mokykloje pagal įgytą prioritetinę specializaciją eiti pareigas, kurioms reikalinga pedagogo kvalifikacija, ir ne mažiau kaip 0,7 etato dirbti ne trumpiau kaip 3 metus per 5 metų laikotarpį.
. Fondas per 10 darbo dienų nuo prašymų tikslinei išmokai gauti priėmimo termino pabaigos Studentų registre patikrina pirmosios pakopos pedagogikos studijų studentų ir pedagoginių profesinių studijų studentų, pateikusių prašymus tikslinei išmokai gauti, atitiktį Apraše nustatytiems reikalavimams, taip pat kreipiasi į prašymus pateikusių gretutinių studijų studentų aukštąsias mokyklas, prašydamas pateikti Aprašo 22 punkte nurodytą informaciją. Aukštoji mokykla pateikia Fondui informaciją per 5 darbo dienas nuo prašymo gavimo dienos. 
. Per 20 darbo dienų nuo prašymų tikslinei išmokai gauti priėmimo termino pabaigos Fondo direktorius priima sprendimą dėl tikslinės išmokos skyrimo arba neskyrimo. 
. Fondas per 2 darbo dienas nuo Fondo direktoriaus sprendimo dėl tikslinės išmokos skyrimo arba neskyrimo priėmimo dienos informuoja studentus apie sprendimą skirti arba neskirti tikslinę išmoką.
. Tikslinė išmoka mokama studentui pasirašius su Fondu tikslinės išmokos sutartį pagal Fondo patvirtintą formą (toliau – tikslinės išmokos sutartis). Tikslinės išmokos sutartis sudaroma ne vėliau kaip per 15 darbo dienų nuo Fondo sprendimo skirti tikslinę išmoką priėmimo dienos. Tikslinės išmokos sutartis įsigalioja, kai ją pasirašo abi sutarties šalys. Studentui nepasirašius tikslinės išmokos sutarties per šiame punkte nustatytą terminą, tikslinė išmoka jam nemokama. 
. Šalys gali nutraukti tikslinės išmokos sutartį, jeigu kita šalis tikslinės išmokos sutarties neįvykdo ar netinkamai įvykdo, ir tai yra esminis tikslinės išmokos sutarties pažeidimas.
. Sutarties dėl įsidarbinimo ir tikslinės išmokos sutarties nuostatos turi atitikti Lietuvos Respublikos civilinio kodekso, Mokslo ir studijų įstatymo ir juos įgyvendinančių teisės aktų nuostatas.
. Sutartis dėl įsidarbinimo ir tikslinės išmokos sutartis sudaroma laikotarpiui, kol asmuo įgis aukštojo mokslo kvalifikaciją ir įvykdys kitus sutarties dėl įsidarbinimo ar tikslinės išmokos sutarties įsipareigojimus. Sutartis dėl įsidarbinimo ir tikslinės išmokos sutartis pasibaigia įvykdžius visus šalių įsipareigojimus.
. Tikslinę išmoką Fondas kas mėnesį perveda į studento prašyme tikslinei išmokai gauti nurodytą studento mokėjimo sąskaitą. Už einamąjį mėnesį tikslinė išmoka išmokama iki mėnesio 28 dienos įskaitytinai. Už pirmuosius laikotarpio, kuriam paskiriama tikslinė išmoka, mėnesius tikslinė išmoka išmokama per 5 darbo dienas nuo tikslinės išmokos sutarties įsigaliojimo. Jei asmens studijos ar studijų semestras prasideda po einamojo mėnesio 15 dienos arba baigiasi iki einamojo mėnesio 15 dienos, tikslinė išmoka už tą mėnesį nemokama. Jei studentui laikotarpiu nuo tikslinės išmokos mokėjimo pradžios dienos iki sutarties įsigaliojimo buvo mokama prioritetinė parama, už šį laikotarpį studentui išmokamas tikslinės išmokos sumos ir prioritetinės paramos skirtumas. 
. Studentas, kuriam buvo paskirta tikslinė išmoka, privalo: 
. per 5 metų laikotarpį nuo pedagogo kvalifikacijos įgijimo ne trumpiau kaip 3 metus eiti pareigas, kurioms reikalinga pedagogo kvalifikacija, ne mažiau kaip 0,7 etato mokykloje pagal darbo sutartį arba darbo santykiams prilygintų teisinių santykių pagrindu. Jei asmuo vienu metu dirbo pagal darbo sutartį ar darbo santykiams prilygintų teisinių santykių pagrindu keliems darbdaviams, jo dirbti laikotarpiai nėra sumuojami. Jei asmuo vienu metu dirbo pagal darbo sutartį ar darbo santykiams prilygintų teisinių santykių pagrindu keliems darbdaviams, tokiu atveju etatai yra sumuojami; 
. įvykdęs Aprašo 50.1 papunktyje nurodytą įsipareigojimą, per 10 darbo dienų pateikti Fondui tai įrodančius dokumentus. 
. Tikslinės išmokos mokėjimas sustabdomas studentui išėjus akademinių atostogų ir atnaujinamas iš jų grįžus. Jei studentas išėjo akademinių atostogų iki einamojo mėnesio 15 dieną, tikslinės išmokos mokėjimas stabdomas nuo einamojo mėnesio. Jei studentas grįžta iš akademinių atostogų iki einamojo mėnesio 15 dienos, tikslinės išmokos mokėjimas atnaujinamas nuo einamojo mėnesio. Jeigu studentas grįžta iš akademinių atostogų po einamojo mėnesio 15 dienos, tikslinės išmokos mokėjimas jam atnaujinamas nuo kito mėnesio.
. Asmuo Fondui privalo grąžinti tikslinę išmoką: 
. Fondui nutraukus tikslinės išmokos mokėjimą Aprašo 9 ir 46 punktuose nurodytais atvejais. Tokiu atveju asmuo grąžina Fondui visą jam išmokėtų tikslinių išmokų sumą;
. jeigu asmuo neįvykdo Aprašo 50.1 papunktyje nurodyto įsipareigojimo. Vertinant, ar įsipareigojimas vykdomas tinkamai, skaičiuojami laikotarpiai, kuriais asmuo mokykloje (mokyklose) ėjo pareigas, kurioms reikalinga pedagogo kvalifikacija, ne mažiau kaip 0,7 etato. Laikotarpiai, kuriais asmuo mokykloje (mokyklose) ėjo pareigas, kurioms reikalinga pedagogo kvalifikacija, mažiau nei 0,7 etato, nevertinami. Asmuo privalo Fondui grąžinti visą išmokėtų tikslinių išmokų sumą arba jos dalį: 
. jei asmuo ne mažiau kaip 0,7 etato dirbo trumpiau nei 1 metus per 5 metų laikotarpį, jis grąžina visą jam išmokėtų tikslinių išmokų sumą;
. jei asmuo ne mažiau kaip 0,7 etato dirbo trumpiau nei 2 metus per 5 metų laikotarpį, jis grąžina 70 procentų jam išmokėtų tikslinių išmokų sumos;
. jei asmuo ne mažiau kaip 0,7 etato dirbo trumpiau nei 3 metus per 5 metų laikotarpį, jis grąžina 40 procentų jam išmokėtų tikslinių išmokų sumos.
. Per 20 darbo dienų nuo tikslinės išmokos mokėjimo nutraukimo Aprašo 9 ir 46 punktuose nurodytais atvejais ar Aprašo 50.1 papunktyje nurodytų įsipareigojimų neįvykdymo dienos Fondas tikslinės išmokos sutartyje nurodytu asmens gyvenamosios vietos adresu ir elektroniniu paštu išsiunčia įspėjimą, kuriuo asmuo informuojamas apie pareigą grąžinti jam išmokėtą tikslinę išmoką. Įspėjimo išsiuntimas laikomas tinkamu asmens informavimu apie pareigą grąžinti tikslinę išmoką. 
. Asmuo privalo grąžinti įspėjime nurodyto dydžio tikslinę išmoką visą arba dalimis per 3 metus nuo įspėjimo išsiuntimo. Negrąžinus visos nurodytos sumos per šį terminą, Fondas išieško tikslinę išmoką Lietuvos Respublikos civilinio proceso kodekso nustatyta tvarka.
. Asmuo atleidžiamas nuo prievolės grąžinti tikslinę išmoką šiais atvejais:
. jei asmuo dėl ligos gydytojui ar gydytojų konsultacinei komisijai rekomendavus arba dėl nėštumo ir gimdymo ar atostogų vaikui prižiūrėti, iki jam sueis 3 metai, sustabdė studijas ar buvo išleistas akademinių atostogų ir, nepasibaigus jų terminui, nutraukė studijas;
. asmeniui teisės aktų, reguliuojančių neįgalumo ar darbingumo lygio nustatymą, nustatyta tvarka nustatytas 45 procentų ar mažesnis darbingumo lygis arba sunkus ar vidutinis neįgalumo lygis, išskyrus atvejus, kai toks darbingumo arba neįgalumo lygis jau buvo nustatytas asmeniui teikiant prašymą tikslinei išmokai gauti. 
. Asmeniui mirus, Aprašo 52 punkte nurodyta prievolė grąžinti tikslinę išmoką jo įpėdiniams neperkeliama.
. Aprašo 50.1 papunktyje nurodyto įsipareigojimo vykdymo terminas pratęsiamas vieną kartą:
. aukštesnės studijų pakopos studijų laikotarpiui, jei studentas tęsia studijas aukštesnėje studijų pakopoje: vieną kartą antrosios pakopos studijoms ir vieną kartą doktorantūros studijoms; 
. ne ilgesniam nei 1 metų laikotarpiui, jei asmuo atlieka praktiką ar stažuotę pagal studijų metu įgytą aukštojo mokslo kvalifikaciją;
. jei po aukštojo mokslo kvalifikacijos įgijimo atsirado šios aplinkybės, – jų buvimo laikotarpiui: 
. asmuo atlieka privalomąją pradinę karo tarnybą Lietuvos Respublikos karo prievolės įstatymo nustatyta tvarka;
. asmuo negali laikinai dirbti dėl ligos, gydytojui ar gydytojų konsultacinei komisijai rekomendavus; 
. asmuo išleistas nėštumo ir gimdymo atostogų;
. asmuo augina vaiką (įvaikį) iki 3 metų ar neįgalų vaiką iki 18 metų; 
. asmuo prižiūri šeimos narius, kuriems nustatytas mažesnis negu 55 procentų darbingumo lygis, arba šeimos narius, sulaukusius senatvės pensijos amžiaus, kuriems nustatytas didelių ar vidutinių specialiųjų poreikių lygis. 
. Siekdamas būti atleistas nuo prievolės grąžinti tikslinę išmoką ar pratęsti įsipareigojimo, nurodyto Aprašo 50.1 papunktyje, vykdymo terminą, asmuo privalo pateikti Fondui prašymą atleisti nuo prievolės grąžinti tikslinę išmoką ar pratęsti įsipareigojimų terminą ir atitinkamai Aprašo 55 ir 57 punktuose nurodytas aplinkybes pagrindžiančius dokumentus. Fondas per 20 darbo dienų nuo dokumentų gavimo įvertina asmens atitiktį Aprašo 55 ir 57 punktuose nurodytoms aplinkybėms ir priima sprendimą dėl asmens atleidimo nuo prievolės grąžinti tikslinę išmoką ar įsipareigojimo, nurodyto Aprašo 50.1 papunktyje, vykdymo termino pratęsimo. 
. Atsiradus ar paaiškėjus Aprašo 9 ir 11 punktuose (pirmosios pakopos pedagogikos studijų studentų atveju Aprašo 9.2–9.5 papunkčiuose) nurodytoms aplinkybėms, aukštoji mokykla privalo apie jas informuoti Fondą per 3 darbo dienas nuo tokios aplinkybės atsiradimo ar paaiškėjimo dienos. Informuodama Fondą, aukštoji mokykla nurodo studento vardą, pavardę, aplinkybę, dėl kurios tikslinės išmokos mokėjimas yra nutraukiamas ar sustabdomas, jos atsiradimo pagrindą bei datą.

. Paramos skyrimo ir administravimo tikslu Fondas gali tikrinti šiame punkte nurodytuose registruose esančius pirmosios pakopos pedagogikos studijų studentų, pedagoginių profesinių studijų ir pedagoginių gretutinių studijų studentų asmens duomenis: 
. Studentų registre: studento vardą, pavardę, asmens kodą (jeigu jo neturi, – gimimo datą), studento identifikavimo kodą, aukštosios mokyklos pavadinimą, priėmimo į aukštąją mokyklą datą, studijų krypties pavadinimą, studijų programos pavadinimą ir valstybinį kodą, studijų pakopą, studijų formą, kursą, semestrą, specializaciją, akademinių skolų skaičių, studijų finansavimo šaltinį, suteiktų akademinių atostogų pradžios ir pabaigos datas, studijų pradžios, numatomą studijų pabaigos ir studijų pabaigos datą, semestro pradžios, semestro pabaigos, kurso pradžios, kurso pabaigos, studijų nutraukimo ar pašalinimo iš aukštosios mokyklos datą, diplomo ar pažymėjimo išdavimo datą; 
. Lietuvos Respublikos gyventojų registre: vardą, pavardę, asmens kodą (jeigu jo neturi, – gimimo datą), mirties datą, permokų išieškojimo ar išmokėtų lėšų grąžinimo tikslu – deklaruotos gyvenamosios vietos adresą.
. Visi su parama susiję dokumentai tvarkomi, apskaitomi ir saugomi Lietuvos Respublikos dokumentų ir archyvų įstatymo nustatyta tvarka. Apraše nurodyti asmenų duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu paramos skyrimo, administravimo ir susigrąžinimo tikslais. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
. Lėšas, skirtas prioritetinei paramai einamaisiais metais priimtiems studijuoti pirmosios pakopos pedagoginių studijų studentams ir pradėjusiems studijuoti pedagoginių gretutinių studijų modulį pedagoginių gretutinių studijų studentams, švietimo, mokslo ir sporto ministras įsakymu skiria Fondui paskutiniams 4 einamųjų metų mėnesiams, vėlesniais metais – šiems ir aukštesnių kursų studentams – iš Lietuvos Respublikos švietimo, mokslo ir sporto ministerijai nustatytų asignavimų Fondui šiam tikslui skirtų Lietuvos Respublikos valstybės biudžeto lėšų ar kitų lėšų.
. Tikslinė išmoka mokama iš Švietimo, mokslo ir sporto ministerijai nustatytų asignavimų Fondui šiam tikslui skirtų Lietuvos Respublikos valstybės biudžeto lėšų ir (arba) kitų teisėtai gautų lėšų.
. Studentams, gaunantiems paramą, aukštosios mokyklos savo nustatyta tvarka gali skirti skatinamąsias stipendijas ar kitą paramą. 
. Nesutikdamas su Fondo studento atžvilgiu priimtu sprendimu, studentas gali pateikti skundą:
. Fondui Lietuvos Respublikos viešojo administravimo įstatymo nustatyta tvarka;
. pasirinktinai Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka;
. dėl valstybės tarnautojų piktnaudžiavimo, biurokratizmo – Lietuvos Respublikos Seimo kontrolieriui Lietuvos Respublikos Seimo kontrolierių įstatymo nustatyta tvarka. 

